මාතර නගරයේ පැවති ගුරු විදුහල්පති විරෝධතාවක් අතරතුරදී නිරෝධායන නීති උල්ලංඝනය කිරීමේ චෝදනාව මත සමගි ජනබලවේගය නියෝජනය කරන හිටපු දකුණු පළාත් සභා මන්ත්‍රී රංජිත් මුණසිංහ අත්අඩංගුවට ගෙන තිබෙනවා.මේ අතර ගුරු විදුහල්පති වෘත්තිය සමිති සන්ධානය අද මාධ්‍ය හමුවක් කැඳවමින් කියා සිටියේ හෙට පැවැත්වෙන අමාත්‍ය මණ්ඩල රැස්වීමේදී තම වැටුප් විෂමතා ගැටළුවට විසඳුමක් ලබා නොදුනහොත් දියත් කර ඇති වෘත්තිය ක්‍රියාමාර්ගය අඛන්ඩව ක්‍රියාත්මක කරන බවයි.සමගි ජනබලවේගය නියෝජනය කරන හිටපු දකුණු පළාත් සභා මන්ත්‍රී රංජිත් මුණසිංහ අද මාතර පොලිසිය වෙත කැඳවා තිබූ අතර, ඔහු එහි පැමිණි අවස්ථාවේදියි පොලිසිය ඔහු අත්අඩංගුවට ගනු ලැබුවේ.